****

**คำอธิบายรายวิชา**

**เศรษฐศาสตร์**

**รายวิชาพื้นฐาน กลุ่มสาระการเรียนรู้สังคมศึกษา ศาสนา และวัฒนธรรม**

**ชั้นมัธยมศึกษาปีที่ 4-6 เวลา 40 ชั่วโมง/ปี**

ศึกษา และอภิปรายการกำหนดราคาและค่าจ้างในระบบเศรษฐกิจแบบต่าง ๆ และบทบาทของรัฐ ในการแทรกแซงราคาและการควบคุมราคา เพื่อการแจกจ่ายและจัดสรรในทางเศรษฐกิจ ตระหนักถึงความสำคัญของปรัชญาของเศรษฐกิจพอเพียงที่มีต่อเศรษฐกิจ สังคมของประเทศ และประยุกต์ใช้เศรษฐกิจพอเพียงในการดำเนินชีวิตของตนเองและครอบครัว และเห็นความสำคัญในการนำหลักปรัชญาของเศรษฐกิจพอเพียงมาใช้ในการวางแผนพัฒนาเศรษฐกิจและสังคมฉบับปัจจุบัน อธิบายความหมาย วิวัฒนาการของสหกรณ์ในประเทศไทย ตระหนักถึงความสำคัญของระบบสหกรณ์ในการพัฒนาเศรษฐกิจในระดับชุมชนและประเทศ วิเคราะห์ปัญหาทางเศรษฐกิจในชุมชนและเสนอแนวทางแก้ไข อธิบายบทบาทของรัฐบาลด้านนโยบายการเงิน การคลังในการพัฒนาเศรษฐกิจของประเทศ วิเคราะห์สาเหตุ และผลกระทบที่เกิดจากภาวะทางเศรษฐกิจ และบอกแนวทางในการแก้ปัญหาของนโยบายการเงิน การคลัง ศึกษาวิวัฒนาการของการเปิดเสรีทางเศรษฐกิจ อภิปรายเพื่อวิเคราะห์ผลกระทบของการเปิดเสรีทางเศรษฐกิจในยุคโลกาภิวัตน์ที่มีผลต่อสังคมไทย วิเคราะห์ผลดี ผลเสียของความร่วมมือทางเศรษฐกิจระหว่างประเทศในรูปแบบต่างๆ ที่นำไปสู่การพึ่งพา การแข่งขัน การขัดแย้ง และการประสานประโยชน์ทางเศรษฐกิจการค้าระหว่างประเทศ

โดยใช้กระบวนการคิด กระบวนการสืบค้นข้อมูล กระบวนการทางสังคม กระบวนการเผชิญสถานการณ์และแก้ปัญหา กระบวนการปฏิบัติ กระบวนการกลุ่ม

เพื่อให้มีความรู้ความเข้าใจหลักเศรษฐศาสตร์ ปัญหาที่เกิดขึ้น แนวทางการแก้ไข รู้จักใช้ทรัพยากร ธรรมชาติให้เกิดประโยชน์สูงสุด เป็นแนวทางในการแก้ไขปัญหาต่าง ๆ และส่งผลให้ประเทศเจริญก้าวหน้า

**ตัวชี้วัด**

|  |  |  |
| --- | --- | --- |
| **มาตรฐาน** | **ตัวชี้วัดระหว่างทาง** | **ตัวชี้วัดปลายทาง** |
| **มฐ. ส 3.1** | **ม.4-6/2, ม.4-6/3** | **ม.4-6/1, ม.4-6/4** |
| **มฐ. ส 3.2** | **ม.4-6/3** | **ม.4-6/1, ม.4-6/2** |
|  | **3 ตัวชี้วัด** | **4 ตัวชี้วัด** |

**รวม 7 ตัวชี้วัด**

**โครงสร้างรายวิชาพื้นฐาน เศรษฐศาสตร์ ม.4-6**

**เวลา 40 ชั่วโมง**

| **ชื่อหน่วย การเรียนรู้** | **มาตรฐาน การเรียนรู้/ตัวชี้วัด** | **สมรรถนะสำคัญ ของผู้เรียน** | **สาระสำคัญ** | **เวลา (ชั่วโมง)** |
| --- | --- | --- | --- | --- |
| **หน่วย**  **การเรียนรู้ที่ 1**  ระบบเศรษฐกิจในโลกปัจจุบัน | **ตัวชี้วัดระหว่างทาง**  **-**  **ตัวชี้วัดปลายทาง**  **ส 3.1 ม.4-6/1**  อภิปราย  การกำหนดราคาและค่าจ้างในระบบเศรษฐกิจ | **1) สมรรถนะที่ 1**ความสามารถในการสื่อสาร  **2) สมรรถนะที่ 2**ความสามารถในการคิด  **3) สมรรถนะที่ 4**ความสามารถในการใช้ทักษะชีวิต | ระบบเศรษฐกิจของโลกในโลกยุคปัจจุบันมีผลต่อการกำหนดราคาและค่าจ้าง โดยรัฐบาล มีบทบาท ในการแทรกแซงและควบคุมราคาเพื่อการแจกจ่ายและจัดสรรในทางเศรษฐกิจ | **6** |
| **หน่วย**  **การเรียนรู้ที่ 2**  เศรษฐกิจพอเพียงกับการพัฒนาเศรษฐกิจของไทย | **ตัวชี้วัดระหว่างทาง**  **ส 3.1 ม.4-6/2**  ตระหนักถึงความสำคัญของปรัชญา ของเศรษฐกิจพอเพียงที่มีต่อเศรษฐกิจสังคมของประเทศ  **ตัวชี้วัดปลายทาง**  **-** | **1) สมรรถนะที่ 1**ความสามารถในการสื่อสาร  **2) สมรรถนะที่ 2**ความสามารถในการคิด  **3) สมรรถนะที่ 4**ความสามารถในการใช้ทักษะชีวิต | เศรษฐกิจไทยมีพัฒนาการมาอย่างต่อเนื่อง ตามบริบทและปัจจัยแวดล้อมต่าง ๆ ตลอดจนการทำสนธิสัญญากับต่างชาติ และกรอบการพัฒนาประเทศตามแผนพัฒนาเศรษฐกิจและสังคมแห่งชาติ การวิเคราะห์ถึงความสำเร็จและปัญหาของการพัฒนาเศรษฐกิจในช่วงเวลาต่าง ๆ ช่วยให้เกิดการกำหนดแนวทางการพัฒนาเศรษฐกิจไทยและการปรับตัวอย่างรู้เท่าทันเพื่อความก้าวหน้าทางเศรษฐกิจและความอยู่ดีกินดีของประชาชน เศรษฐกิจพอเพียงเป็นอีกหนึ่งปรัชญาที่ชี้แนวทางการดำเนินชีวิตของประชาชนเพื่อให้ดำเนินชีวิตในโลกยุคโลกาภิวัตน์อย่างเท่าทันทันการเปลี่ยนแปลงตลอดจนช่วยชี้นำการพัฒนาตนเองและสร้างสรรค์สิ่งที่เป็นประโยชน์ให้กับสังคมโดยรอบ | **6** |
| **หน่วย**  **การเรียนรู้ที่ 3**  สหกรณ์และการรวมกลุ่มเพื่อการพัฒนาชุมชนของไทย | **ตัวชี้วัดระหว่างทาง**  **ส 3.1 ม.4-6/3**  ตระหนักถึงความสำคัญของระบบสหกรณ์ ในการพัฒนาเศรษฐกิจในระดับชุมชนและประเทศ  **ตัวชี้วัดปลายทาง**  **ส 3.1 ม.4-6/4**  วิเคราะห์ปัญหาทางเศรษฐกิจในชุมชนและเสนอแนวทางแก้ไข | **1) สมรรถนะที่ 1**ความสามารถในการสื่อสาร  **2) สมรรถนะที่ 2**ความสามารถในการคิด  **3) สมรรถนะที่ 4**ความสามารถในการใช้ทักษะชีวิต | สหกรณ์เป็นธุรกิจรูปแบบหนึ่งที่เกิดจากการรวมกลุ่มกันของบุคคลที่มีจุดมุ่งหมายเดียวกัน บนพื้นฐานความยุติธรรมและความเสมอภาคที่สมาชิกทุกคนร่วมกันรับผิดชอบและดำเนินงานให้บรรลุจุดมุ่งหมายซึ่งเป็นประโยชน์ ทั้งต่อสมาชิกของสหกรณ์ ตลอดจนการพัฒนาเศรษฐกิจและสังคมของประเทศ การถอดบทเรียนความสำเร็จของสหกรณ์ต้นแบบจะช่วยให้ผู้ที่ศึกษาสามารถสังเคราะห์แนวทางเพื่อความเข้มแข็งให้สหกรณ์และส่งเสริมบทบาทสหกรณ์ในการพัฒนาเศรษฐกิจของประเทศ | **8** |
| **หน่วย**  **การเรียนรู้ที่ 4**  นโยบายการเงิน การคลัง กับการพัฒนาเศรษฐกิจของประเทศ | **ตัวชี้วัดระหว่างทาง**  **-**  **ตัวชี้วัดปลายทาง**  **ส 3.2 ม.4-6/1**  อธิบายบทบาทของรัฐบาลเกี่ยวกับนโยบายการเงิน การคลังในการพัฒนาเศรษฐกิจ  ของประเทศ | **1) สมรรถนะที่ 1**ความสามารถในการสื่อสาร  **2) สมรรถนะที่ 2**ความสามารถในการคิด  **3) สมรรถนะที่ 4**ความสามารถในการใช้ทักษะชีวิต | การกำหนดนโยบายการเงินและการคลังในการพัฒนาเศรษฐกิจของประเทศต้องคำนึงถึงเรื่องสำคัญ 4 ประการ คือ การจัดสรรทรัพยากรอย่างมีประสิทธิภาพ การกระจายรายได้ให้เกิดความเป็นธรรม การสร้างความเจริญเติบโตทางเศรษฐกิจ และการรักษาเสถียรภาพทางเศรษฐกิจ นักเรียนฐานะประชาชนคนหนึ่งต้องมีส่วนร่วมผลักดัน ขับเคลื่อน และเสนอแนวทางให้การพัฒนาเศรษฐกิจของไทยบรรลุตามเป้าหมายทั้ง 4 ประการ | **10** |
| **หน่วย**  **การเรียนรู้ที่ 5**  เศรษฐกิจระหว่างประเทศ | **ตัวชี้วัดระหว่างทาง**  **ส 3.2 ม.4-6/3**  วิเคราะห์ผลดี ผลเสียของความร่วมมือ  ทางเศรษฐกิจระหว่างประเทศในรูปแบบต่าง ๆ  **ตัวชี้วัดปลายทาง**  **ส 3.2 ม.4-6/2**  วิเคราะห์ผลกระทบของการเปิดเสรีทางเศรษฐกิจในยุคโลกาภิวัตน์  ที่มีผลต่อสังคมไทย | **1) สมรรถนะที่ 1**ความสามารถในการสื่อสาร  **2) สมรรถนะที่ 2**ความสามารถในการคิด  **3) สมรรถนะที่ 4**ความสามารถในการใช้ทักษะชีวิต | การร่วมมือทางเศรษฐกิจระหว่างประเทศในรูปแบบต่าง ๆ มีทั้งผลดีและผลเสีย ส่วนการเปิดเสรีทางเศรษฐกิจในยุค โลกาภิวัตน์มีผลกระทบต่อสังคมไทยทั้งด้านการเกษตร อุตสาหกรรม การค้าและบริการ | **10** |